stanford-oval/wikipedia huggingface dataset:
Yevadu
Rooleissa

| 0 | 1 | 2 |
| --- | --- | --- |
|  Allu Arjun  | … |  Satya   |
|  Ram Charan  | … |  Charan   |
|  Kajal Agarwal  | … |  Deepthi    |
|  Shruti Haasan  | … |  Manju   |
|  Amy Jackson  | … |  Shruthi   |
|  Sai Kumar  | … |  Dharma   |
|  Rahul Dev  | … |  Veeru Bhai   |
|  Jayasudha  | … |  Sharada   |
|  Ajay  | … |  Veeru Bhain veli   |
|  Murali Sharma  | … |  poliisi   |
|  Kota Srinivasa Rao  | … |  ministeri   |
|  Shashank  | … |  Shashank   |
|  Brahmanandam  | … |  Satyan laiton vuokralainen   |
|  Vennela Kishore  | … |  Charanin kaveri   |
|  Subbaraju  | … |  Raja   |
|  Scarlett Mellish Wilson  | … |  erikoisesiintyminen laulussa ”Ayyo Paapam”   |
Musiikki

Elokuvan musiikin on säveltänyt Devi Sri Prasad. Soundtrack-albumi julkaistiin 1. heinäkuuta 2013 Hyderabadissa järjestetyssä julkaisutilaisuudessa.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Esittäjät | Kesto |  |  |  |  |
| 1. | Freedom | Krishna Chaitanya | Devi Sri Prasad | Suchith Suresan | 04.13 |  |  |  |  |
| 2. | Nee Jathaga | Sirivennela Sitaramasastri | Devi Sri Prasad | Karthik, Shreya Ghoshal | 04.36 |  |  |  |  |
| 3. | Ayyo Paapam | Ramajogayya Sastry | Devi Sri Prasad | Ranjith, Mamta Sharma | 04.43 |  |  |  |  |
| 4. | Cheliya Cheliya | Chandrabose | Devi Sri Prasad | K. K. | 04.50 |  |  |  |  |
| 5. | Oye Oye | Sri Mani | Devi Sri Prasad | David Simon, Andrea Jeremiah | 03.31 |  |  |  |  |
| 6. | Pimple Dimple | Ramajogayya Sastry | Devi Sri Prasad | Sagar, Ranina Reddy | 04.11 |  |  |  |  |
|  |  |  |  |  | 26.04 |  |  |  |  |
Aiheesta muualla

Yevadu Internet Movie Databasessa (englanniksi)
Sappiruohot

| Sappiruohot |
| --- | --- |
 Karheasappiruoho (Xanthium strumarium)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Sappiruohot Xanthium  L.
Katso myös
   Sappiruohot Wikispeciesissä   Sappiruohot Commonsissa 
Infobox OKNimi-testi OK: 
Sappiruohot (Xanthium) on kasvisuku, joka kuuluu asterikasvien eli mykerökukkaiskasvien heimoon. Suvussa on kuusi lajia, jotka ovat levinneet ympäri maailman.
Sappiruohojen emimykeröt tarttuvat helposti eläimiin ja lampaiden villaan tarttuessaan alentavat villan arvoa. Sappiruohoja esiintyy erityisesti lämpimissä maissa, mutta osa sappiruoholajeista on levinnyt ihmisen mukana hyvin moniaalle. Suomessakin niitä esiintyy. Sappiruohot aiheuttavat rehun sekaan joutuessaan eläimille myrkytyksen.
Sappiruoholajeja

piikkisappiruoho (Xanthium spinosum)
tummasappiruoho (Xanthium orientale )
karheasappiruoho (Xanthium orientale subsp. italicum)
rantasappiruoho (Xanthium orientale subsp. riparium)
vaaleasappiruoho (Xanthium strumarium)
Aiheesta muualla

Suomen Lajitietokeskus: Sappiruohot (Xanthium)
ITIS: Xanthium (englanniksi)
United States Department of Agriculture (USDA): Xanthium (englanniksi)
Flora of China: Xanthium (englanniksi)
Purdue University, Indiana Animal Disease Diagnostic Laboratory: Cocklebur Toxicosis (englanniksi)
Windsorin herttua

Windsorin herttuan Edvard VIII vaakuna.
Windsorin herttua Edward VIII vuonna 1945.
Windsorin herttua (engl. Duke of Windsor) on Yhdistyneessä kuningaskunnassa ollut päärinarvo.
Arvonimi perustettiin 8. maaliskuuta 1937. Sen ensimmäinen ja ainoa haltija oli edellisenä vuonna kruunusta luopunut Edvard VIII. Koska hänellä ei ollut lapsia, arvonimi lakkasi olemasta herttuan kuollessa 28. toukokuuta 1972.
Sadetanssi (yhtye)

Sadetanssi on suomalainen pop-yhtye. Sen ensimmäinen albumi oli Laihoilla hartioilla, joka julkaistiin vuonna 2003. Levyä tehtiin lähes kolme vuotta. Siltä julkaistiin singleinä kappaleet Kultainen lusikka, Ei näillä leveyksillä ja Kuvasi kaltainen. Yhtyeen toinen albumi, Suuria satuja julkaistiin 6. lokakuuta 2004. Sadetanssin jäsenet ovat maininneet levyn tärkeimmiksi innoittajiksi Kentin, Musen, Queenin ja Ultra Bran.  Kolmas levy, Voitolla, julkaistiin maaliskuussa 2006. Elokuussa 2006 yhtye ilmoitti kotisivuillaan kitaristi Mikko Ruuttusen jättävän yhtyeen ja Sadetanssin kokonaisuudessaan siirtyvän tauolle toistaiseksi. Viimeinen keikka soitettiin Helsingin Semifinalissa 20.10.2006 ja se oli loppuunmyyty.
Jäsenet

Teppo Martinsuo - laulu
Teemu Jokinen - rummut
Mikko Ruuttunen - kitara
Markus Piha - basso
Janne Ruuttunen - piano
Diskografia > Albumit

Laihoilla hartioilla (2003)
Suuria satuja (2004)
Voitolla (2006)
Diskografia > Singlet

Savuista ilmaa (1990-luku)
Ei näillä leveyksillä ( 2003)
Kultainen lusikka (2003)
Kuvasi kaltainen (2003)
Suuria satuja (2004)
Seitsemän askelta (2005)
Kuka tätä rantaa keinuttaa (2006)
Windsor Park (fregatti)

Windsor Park oli suomalainen kolmimastoinen rautafregatti joka oli rakennettu 1882. Laivan omisti joukko uusikaupunkilaisia laivanvarustajia 1913–1918 ja sen jälkeen Uudenkaupungin Valtamerilaiva Oy 1918–1921. Laiva myytiin 1921 Gibraltariin jossa se muutettiin hiilivarastona toimineeksi proomuksi.
Fregatti Windsor Parkin rakensi Thomas Royden & Sons Liverpoolissa Englannissa 1882 lontoolaiselle A. Howden & Co-varustamolle. Laivan vetoisuus oli 1 766 bruttorekisteritonnia ja kantavuus 2 900 kuollutpainotonnia. Laivan pituus oli 81,09 metriä, leveys 12,02 metriä ja syväys 7,07 metriä. Fregatti oli ensimmäiset kymmenen vuotta Kalkutan ja Australian linjoilla ja myytiin sitten Glasgowiin Geo. Gorden & Co:lle. Fregatti myytiin edelelen vuonna 1911 Norjaan.
Suomeen fregatti ostettiin A. Melingiltä Stavangerista Norjasta vuonna 1913. Ensimmäisellä matkallaan suomalaisomistuksessa se kuljetti kivihiililastin Cardiffista Saksan Lounais-Afrikan Lüderitz Bayhin syys-joulukuussa 1913. Syksyllä 1914 ensimmäisen maailmansodan alettua englantilaiset takavarikoivat nikkelimalmilastia Uudesta-Kaledoniasta Saksaan kuljettaneen Windsor Parkin ja sen lasti purettiin Glasgowssa. Laiva myytiin 1921 Lontooseen ja sieltä edelleen Gibraltariin. Siellä laiva muutettiin hiilivarastona toimineeksi proomuksi nimeltä Saint James II.
Yeti (albumi)

| Yeti Amon Düül II |
| --- | --- | --- |

Studioalbumin tiedot
 Julkaistu: 1970
 Tuottaja(t): Olaf Kübler & Amon Düül II
 Tyylilaji: krautrock, psykedeelinen rock, progressiivinen rock
 Kesto: 67.36
 Levy-yhtiö: Liberty Records
Amon Düül II muut julkaisut
| Phallus Dei 1969 | Yeti 1970 | Tanz der Lemminge 1971 |
Yeti on saksalaisen Amon Düül II-yhtyeen toinen studioalbumi. Se julkaistiin vuonna 1970. Sitä pidetään ns. krautrockin, joksi saksalaista progressiivista musiikkia alettiin tuolloin kutsua, ja myös yhtyeenkin merkkipaaluna. Albumi julkaistiin tupla-lp:nä ja se sisältää pitempiä improvisaatio-voittoisia kappaleita (esim. "Soap Shop Rock") sekä myös lyhempiä, tavanomaisempia lauluja (esim. singlenä julkaistu "Archangels Thunderbird").
Albumin kannessa oleva viikatemies on tehty yhtyeen äänimiehen Wolfgang Krischken kuvasta. Krischke oli kuollut hieman ennen albumin julkaisua. Kannen on tehnyt yhtyeen kosketinsoittaja Falk Rogner.
Kappaleet > A-puoli

"Soap Shop Rock" – 13:47
"Burning Sister" – 3:41
"Halluzination Guillotine" – 3:05
"Gulp a Sonata" – 0:45
"Flesh-Coloured Anti-Aircraft Alarm" – 5:53
"She Came Through the Chimney" – 3:01
Kappaleet > B-puoli

"Archangels Thunderbird" – 3:33
"Cerberus" – 4:21
"The Return of Rübezahl" – 1:41
"Eye-Shaking King" – 5:40
"Pale Gallery" – 2:16
Kappaleet > C-puoli

"Yeti (Improvisation)" – 18:12
Kappaleet > D-puoli

"Yeti Talks to Yogi (Improvisation)" – 6:18
"Sandoz in the Rain (Improvisation)" – 9:00
kaikki kappaleet säv./san./sov. Amon Düül II
Kappaleet > Vuoden 2001 CD-painoksen (Repertoire Records (REP 4914)) bonuskappaleet

"Rattlesnakeplumcake" - 3:18
"Between The Eyes" - 2:27
Muusikot

Renate Knaup - laulu, tamburiini
John Weinzierl - kitara, 12-kielinen kitara, laulu
Chris Karrer - viulu, kitara, 12-kielinen kitara, laulu
Falk Rogner - urut
Dave Anderson - basso
Peter Leopold - rummut
Christian "Shrat" Thierfeld - perkussiot, laulu
kappaleessa "Sandoz In The Rain" lisäksi:
Rainer Bauer (Amon Düül I) - kitara, laulu
Ulrich Leopold (Amon Düül I) - basso
Thomas Keyserling - huilu
Yoshihide Kiryū

| Mitalit | Mitalit | Mitalit |  |
| --- | --- | --- | --- |
|  Yoshihide Kiryū (2013) |  Yoshihide Kiryū (2013) |  Yoshihide Kiryū (2013) |  |
Maa:   Japani
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | 4 × 100 metriä |  |
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 4 × 100 metriä |  |
|  Pronssia | Doha 2019 | 4 × 100 metriä |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | 4 × 100 metriä |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Doha 2019 | 100 metriä |  |
Yoshihide Kiryū (jap. 桐生 祥秀, s. 15. joulukuuta 1995) on japanilainen pikajuoksija.
Kiryū juoksi 3. marraskuuta 2012 Fukuroissa 100 metrin juoksussa ajan 10,19 sekuntia. Kukaan ei ollut aiemmin juossut alle 18-vuotiaiden ikäluokassa häntä kovempaa. 29. huhtikuuta 2013 hän juoksi 100 metriä aikaan 10,01 ja sivusi Darrel Brownin alle 20-vuotiaiden maailmanennätystä. IAAF ei kuitenkaan hyväksynyt aikaa maailmanennätykseksi, koska kilpailussa käytössä ollut tuulimittari ei täyttänyt kansainvälisiä vaatimuksia.
Kiryū karsiutui Moskovan MM-kilpailuissa 2013 100 metrin alkuerissä ja kuului kuudenneksi sijoittuneeseen Japanin joukkueeseen 4 × 100 metrin viestissä. Hän juoksi  Osakassa helmikuussa 2014 60 metrin juoksun sisäratojen alle 20-vuotiaiden Aasian ennätyksen 6,59. Sopotin MM-hallikilpailuissa 2014 hän karsiutui 60 metrin välierissä. Hän juoksi samana keväänä 100 metrin alle 20-vuotiaiden Aasian ennätyksen 10,10 Hiroshimassa huhtikuussa ja 10,05 Kumagayassa toukokuussa. Eugenen alle 20-vuotiaiden MM-kilpailuissa 2014 hän saavutti pronssia 100 metrillä ajalla 10,34 ja hopeaa 4 × 100 metrin viestissä.
Kiryū juoksi kolmannen osuuden Japanin pikaviestijoukkueessa, joka sai pronssia IAAF World Relays -kilpailuissa 2015. Hän karsiutui 60 metrin välierissä Portlandin MM-hallikilpailuissa 2016. Rio de Janeiron olympialaisissa 2016 hän karsiutui 100 metrin alkuerissä ja juoksi kolmannen osuuden Japanin 4 × 100 metrin viestijoukkueessa, joka sai hopeaa Aasian ennätysajalla 37,60. Lontoon MM-kilpailuissa 2017 Kiryū sai pronssia Japanin pikaviestijoukkueessa.
9. syyskuuta 2017 Kiryū alitti ensimmäisenä japanilaisena 10 sekunnin rajan sallituissa oloissa juostuaan ajan 9,98 s. Jakartan Aasian kisoissa 2018 hän voitti kultaa 4 × 100 metrin viestissä. Hän saavutti Dohan Aasian-mestaruuskilpailuissa 2019 kultaa 100 metrillä ajalla 10,10.
Kiryū juoksi Dohan MM-kilpailuissa 2019 kolmannen osuuden Japanin pikaviestijoukkueessa, joka saavutti pronssia Aasian ennätysajalla 37,43. Samojen kisojen 100 metrillä hän karsiutui välierissä.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 9,98 | Fukui | 9. syyskuuta 2017 |
| 200 m | 20,41 | Nara | 15. kesäkuuta 2013 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 6,56 | Portland | 18. maaliskuuta 2016 |
Windsor Park

| Windsor Park |
| --- | --- |

Rakennuksen tiedot
Avattu:  1905
Remontoitu:  1996, 2015
Omistaja:  Pohjois-Irlannin jalkapalloliitto (stadion) Linfield FC (maa)
Käyttäjät
 Pohjois-Irlannin jalkapallomaajoukkue Linfield FC 
Katsojakapasiteetti
 Yhteensä: 18 500 
Kentän mitat
 101 m × 69 m 
Lisää rakennusartikkeleitaArkkitehtuurin teemasivulla
Windsor Park on Belfastissa, Pohjois-Irlannissa sijaitseva jalkapallostadion. Se on Pohjois-Irlannin maajoukkueen sekä seurajoukkue Linfieldin kotistadion. Stadionilla pelataan myös Pohjois-Irlannin cup- ja liigacup-finaalit.
Stadion on rakennettu vuonna 1905. Katsojakapasiteetti on 18 500.
Sean Song

Sean Song on yhdysvaltalainen animaattori ja animaatio-ohjaaja, joka on saanut kolme Annie-ehdokkuutta ja yhden Daytime Emmy ehdokkuuden. Song aloitteli uraansa 1990-luvun lopulla taustojen sommittelijana, josta hän siirtyi ohjaamaan animaatiosarjoja ja tekemään storyboardeja televisiosarjoihin ja elokuviin.
Filmografia > Elokuvat

Stuart Little 3 (2005)
TMNT (2007)
Justice League: Crisis on Two Earths (2010)
DC Showcase: The Spectre (2010)
Batman: Under the Red Hood (2010)
DC Showcase: Jonah Hex (2010)
Green Lantern: Emerald Knights (2011)
Batman: Year One (2011)
Filmografia > Televisiosarjat

What a Cartoon Show (1997)
Roughnecks: The Starship Troopers Chronicles (1999)
Max Steel (2001)
Heavy Gear: The Animated Series (2001)
Harold and the Purple Crayon (2002)
Teen Titans (2005)
The Boondocks (2006–2007)
Ágios Konstantínos

Ágios Konstantínos (kreik. Άγιος Κωνσταντίνος, ”Pyhä Konstantinos”) voi viitata seuraaviin paikkoihin Kreikassa:
Ágios Konstantínos, kaupunki Agrínion kunnassa Aitolia-Akarnanian alueyksikössä Länsi-Kreikan alueella
Ágios Konstantínos, kylä ja kunnallisyksikkö Lavreotikín kunnassa Attikan alueella
Ágios Konstantínos, kaupunki, entinen kunta ja Mólos-Ágios Konstantínoksen kunnan kunnallisyksikkö Fthiotiin alueyksikössä Keski-Kreikan alueella
Ágios Konstantínos, mykeneläisaikaisen asutuksen arkeologinen kohde Méthanan niemimaalla
Ágios Konstantínos, kylä Sámoksen saarella Pohjois-Egean saarten alueella
Ágios Konstantínos, saari Korintinlahdessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ágios Konstantínos”, voi hakea sivunnimihaulla, laajalla sivunnimihaulla tai tekstihaulla.
Ágios Isídoros (saari)

Ágios Isídoroksen saari.
| --- | --- |
Sijainti:  40°13′23″N, 23°47′28″E, Sithonía Chalkidikí, Keski-Makedonia Kreikka
Merialue:  Egeanmeri, Välimeri
Pinta-ala:  0,086 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Isídoros (kreik. Ἀγιος Ισίδωρος) on pieni Kreikan saari, joka sijaitsee Singitikóslahdessa Chalkidikín niemimaahan kuuluvan Sithonían niemen itärannikon edustalla. Saaren pinta-ala on noin 0,086 neliökilometriä ja se on asumaton (vuonna 2011). Hallinnollisesti Ágios Isídoros kuuluu Sithonían ​kuntaan, Chalkidikín alueyksikköön ja Keski-Makedonian alueeseen.
Ágios Isídoroksen saari sijaitsee suuremman Diáporoksen saaren itäpuolella. Saari on saanut nimensä siellä olleesta bysanttilaisaikaisesta Pyhälle Isidorokselle (Ágios Isídoros) omistetusta kirkosta, josta on jäljellä vain rauniot.
SMART-1

| SMART-1 |
| --- | --- |
Alkuperäinen nimi:  Small Missions for Advanced Research in Technology
 SMART-1:n Kuuhun törmäyksestä aiheutunut välähdys
Organisaatio:  ESA
Valmistaja:  Swedish Space Corporation
Tehtävätyyppi:  Planeettatutkimus
Laukaisu:  27.9.2003 23:14 GMT Guyanan avaruuskeskus ELA-3
Laukaisualus:  Ariane 5
COSPAR ID::  2003-043C
SMART-1 oli Euroopan avaruusjärjestön (ESA) ensimmäinen kuuluotain. Nimi on lyhenne sanoista Small Missions for Advanced Research in Technology. Nimi kirjoitetaan usein myös Smart 1. Luotain laukaistiin Guyanan avaruuskeskuksen ELA-3 -laukaisualustalta, Ranskan Guayanasta, 27. syyskuuta 2003 kello 23.14 GMT-aikaa ja se sai tehtävänsä päätökseen 3. syyskuuta 2006, jolloin se törmäsi tarkoituksellisesti Kuun pintaan. Avaruusluotaimen tehtävänä oli testata vähällä polttoaineella toimivaa ionimoottoria, kartoittaa koko Kuu ja ottaa sen pinnasta erittäin tarkkoja kuvia.
Avaruusluotain

SMART-1 oli ruotsalainen Swedish Space Corporationin johdolla toteutettu pieni satelliitti. Se painoi 367 kg, josta 80 kg (60 litraa) oli ksenon-ajoainetta. Se oli likimain kuutiomainen, särmän pituus oli hieman yli metrin. SMART-1:n toteutus maksoi 110 miljoonaa euroa. Teknologian kehittämiskeskus Tekes Suomesta rahoitti hanketta noin 2,3 miljoonalla eurolla. [lähde? ]
SMART-1 oli kevyt aurinkoenergialla toimiva avaruusluotain, jonka avulla testattiin uutta ionimoottoria (ion thruster). Ionimoottori oli tyyppiä "Stationary Plasma Hall-effect thruster". Se oli ranskalaisen SNECMA-yrityksen PPS-1350-trusteri. Moottorin ominaisimpulssi oli 16 100 m/s, joka on paljon suurempi kuin kemiallisen rakettimoottorin tuottama. Työntövoima oli vain 0,068 Newtonia, joka aikaansaa kuuluotaimelle jatkuvan 0,2 mm/s² kiihtyvyyden. Tällaisia moottoreita käytetään ESAn tulevilla avaruuslennoilla, muun muassa LISA ja BepiColombo-missioissa. [lähde? ]
Luotaimen sähköteho oli 1 190 W. Suurehko sähkötehon tarve johtui siitä, että luotaimen propulsiojärjestelmä oli sähköinen eikä kemiallinen. [lähde? ]
Pääosin tämä missio oli propulsiotekniikan testauslento ja siksi siitä merkittävän osan rahoittivat ESA nteknologiaohjelmat. Tieteellisenä missiona se sattui otolliseen aikaan, kun Intian, Kiinan ja Yhdysvaltojen kiinnostus kuulentoihin on voimistunut. ESA pohti kuumissiota jo vuonna 1994. [lähde? ]
Tieteellinen tehtävä

Avaruusaluksessa oli kymmenen tiedeinstrumenttia, joiden päätutkijat olivat Suomesta, Saksasta, Italiasta, Sveitsistä ja Englannista. Tämä merkitsi sitä, että ko. laitteet olivat ko. maissa rakennettuja. XSM ja SPEDE olivat suomalaisia instrumentteja. [lähde? ]
XSM (X-ray Solar Monitor) oli 200 grammaa painava, tarkka röntgeninstrumentti. Se mittasi Auringon röntgensäteilyä, joka aikaansai Kuun pinnalta tulevan röntgensäteilyn. Se toimi yhdessä brittiläisen D-CIXS-laitteen kanssa, joka tutki Kuun pintaa röntgensäteilyn alueella. Laite pyrki muun muassa löytämään jäätä ja muita aineita Kuun pinnan alta. XSM-laitteen oli toteuttanut Helsingin yliopiston Observatorion suurenergia-astrofysiikan ryhmä Oxford Analytical Instruments-yrityksen (entinen Metorex International Oy). [lähde? ]
SPEDE (Spacecraft Potential, Electron and Dust Experiment) mittasi luotaimen ympäristön sähkömagneettisia ominaisuuksia ja ionimoottorin varautuneen ksenon-suihkun vaikutusta niihin. Se mittasi samalla avaruuden plasman tiheyttä ja pölyä Maan ja Kuun ympäristössä. Ilmatieteen laitoksen Geofysiikan osasto toteutti SPEDE-laitteen yhdessä teollisuuden kanssa. [lähde? ]
Helsingin yliopiston Observatorio osallistui Kuun pintaa kuvaavan miniatyrisoidun AMIE-kameran toteutukseen yhdessä sen sveitsiläisen valmistajan kanssa. [lähde? ]
Tärkeimmät tapahtumat

27. syyskuuta 2003 laukaisu Guyanan avaruuskeskuksen ELA-3 -laukaisualustalta.
2. marraskuuta 2004 poistuminen Maan kiertoradalta
15. marraskuuta 2004 siirtyminen Kuun kiertoradalle
3. syyskuuta 2006 kello 05.42:22 UTC SMART-1 iskeytyi Kuun pintaan 7200 kilometrin tuntinopeudella ja sai tehtävänsä päätökseen
Aiheesta muualla

Wikimedia Commonsissa on kuvia tai muita tiedostoja aiheesta .
ESA SMART-1 kotisivu
San Juan (joki)

San Juan (esp. Río San Juan, joskus myös Desaguadero) on  vajaan 200 kilometrin mittainen joki Keski-Amerikan kannaksella. Sen pudotuskorkeus on vain noin 30 metriä. Se virtaa alueen suurimmasta järvestä Nicaraguajärvestä itään Meksikonlahteen. Se toimii myös Nicaraguan ja Costa Rican valtioiden välisenä rajana.
Joella on ollut kulkukelpoisena historiallista merkitystä. Yhdysvaltojen itäosista on kuljettu Kaliforniaan 1800-luvulla San Juan -joen ja Nicaraguajärven kautta, koska se on ollut siihen aikaan vaivattomin reitti. Tämän yhteyteen on suunniteltu kanavaa ainakin kahdesti, ensin 1800-luvulla sekä sittemmin, Panaman kanavan valmistuttua 1914, jälleen 1900-luvun loppupuolella, kun Yhdysvalloilla oli paremmat suhteet Nicaraguan kuin Panaman valtiojohtoon. Kanavointi olisi merkinnyt ekologista katastrofia alueelle. Myös Nicaraguan ja Costa Rican välit ovat olleet kireät joen hallinnasta. Pääosin jokiliikennettä hallinnoi Nicaraguan valtio.
Kartta vuodelta 1851
Ágios Isídoros (Ródos)

| Ágios Isídoros Άγιος Ισίδωρος |
| --- | --- |
 Ágios Isídoros
 Koordinaatit: 36°9′59″N, 27°50′58″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901030201
Korkeus:  532 m
Väkiluku (2011):  355
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Isídoros (kreik. Άγιος Ισίδωρος) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 355 (vuonna 2011).
Ágios Isídoroksen kylä sijaitsee Ródoksen läntisissä keskiosissa noin 66 kilometriä lounaaseen Ródoksen kaupungista. Se on rakennettu Attávyros-vuoren rinteeseen noin 532 metrin korkeuteen merenpinnasta laskettuna. Kylä on saanut nimensä siellä olevasta Pyhälle Isidorokselle (Ágios Isídoros) omistetusta kirkosta.
Ágios Isídoros muodostaa oman kyläyhdyskuntansa (Τοπική Κοινότητα Αγίου Ισιδώρου, Topikí Koinótita Agíou Isidórou). Aiemmin kylä kuului Attávyroksen kuntaan ja vuodesta 2011 lähtien Ródoksen kunnan Attávyroksen kunnallisyksikköön.
Saratovin sotilasinstituutti

| Saratovin sotilasinstituutti Саратовский военный институт внутренних войск Министерства внутренних дел Российской Федерации |
| --- | --- |

Sijainti:  Saratov, Venäjä
Rakennustyyppi:  Koulu
Valmistumisvuosi:  1932
Rakennuttaja:  Neuvostoliitto
Omistaja:  Venäjän valtio
Julkisivumateriaali:  Betoni
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Saratovin sotilasinstituutti (ven. Саратовский военный институт внутренних войск Министерства внутренних дел Российской Федерации, Saratovski vojennyi institut vnutrennih voisk Ministerstva vnutrennih del Rossijskoi Federatsii) on Venäjän sisäasianministeriön (MVD) turvallisuusjoukkojen upseereita kouluttava oppilaitos Saratovin kaupungissa Venäjällä. Sieltä valmistuvat luutnantit sijoittuvat ensi kädessä viideksi vuodeksi federaation sisäisten joukkojen yksiköihin. Koulurakennus on neuvostoajalta. Koulu on perustettu 2.toukokuuta.1932. Koulutus kestää vähintään 5 vuotta. Koulusta on valmistunut noin 36000 oppilasta.
Saratovin sotilasinstituutin johtajana toimii kenraalimajuri Sergei Muhoed.
Saratovin sotilasinstituutin museo

Museon perustamisen keksi silloinen johtaja kenraalimajuri Juri Nesterov vuonna 1974. Vuonna 1975 museoon alettiin keräämään armeijan esineitä. Vuonna 1984 museoon oli saatu tarpeeksi esineitä, että se saatiin avattua yleisölle. Nykyään museossa on yli 7000 esinettä.  Museossa järjestetään säännöllisesti veteraanien vierailuja ja esitelmiä yleisölle.
Museossa on neljä eri osaa, joissa esineet ovat ajankohdan mukaisesti:
1917 - 1922
1922 - 1941
1941 - 1945
vuodesta 1945 alkaen
Aiheesta muualla

Viralliset sivut (venäjäksi)